Bwrdeistref Thurrock

Awdurdod unedol yn sir seremonïol Essex, Dwyrain Lloegr, yw Bwrdeistref Thurrock (Saesneg: Borough of Thurrock).

Mae gan yr ardal arwynebedd o 163 km², gyda 174,341 o boblogaeth yn ôl amcangyfrif cyfrifiad 2019.City Population; adalwyd 13 Gorffennaf 2020 Mae'n ffinio ar Fwrdeistref Castle Point, Bwrdeistref Basildon a Bwrdeistref Brentwood i'r gogledd, Llundain Fwyaf i'r gorllewin, ac Aber Tafwys i'r de.

bawd|dim|Bwrdeistref Thurrock yn Essex

Ffurfiwyd y fwrdeistref dan Ddeddf Llywodraeth Leol 1972, ar 1 Ebrill 1974, fel ardal an-fetropolitan dan reolaeth cyngor sir Essex, ond daeth yn awdurdod unedol, sy'n annibynnol ar y sir, ar 1 Ebrill 1998.

Mae'r awdurdod yn hollol ddi-blwyf. Mae ei bencadlys yn nhref Grays. Mae aneddiadau eraill yn yr ardal yn cynnwys trefi Corringham, Stanford-le-Hope a Tilbury.

Gweler hefyd
 Thurrock (etholaeth seneddol)

 Cyfeiriadau 

Thurrock